Першае, што ён зрабіў у новай якасці, — набраў маладую каманду і пачаў рэбрэндынг месца. У Злоценца з’явілася сваё лога, сайт, дзякуючы якому забяспечваецца празрыстасць выкарыстання бюджэтных сродкаў і ўдзел грамадзян у кіраўніцтве справамі горада. За бюджэтны кошт выдаецца свая газета-бюлетэнь (дзе таксама публікуецца справаздача па публічных фінансах), а суаўтарамі навінаў з’яўляюцца самі жыхары. Да ўсяго, бургамістр прапанаваў месцічам разам з ім бегаць раз на тыдзень, заадно і паразмаўляць.